Follo tingrett

Follo tingrett var en tingrett under Borgarting lagdømme i Ski, ca. 25 km sydøst for Oslo, i Akershus fylke. Den ble etablert 1. januar 2006 ved en sammenslåing av Indre Follo tingrett og Ytre Follo tingrett, begge før 2002 under betegnelsen herredsrett. Follo tingrett dekket Follo-kommunene Enebakk, Frogn, Nesodden, Nordre Follo, Vestby og Ås. 

Domstolen hadde åtte dommere og én dommerfullmektig.

Follo sorenskriverembete ble opprettet i 1591 og besto fram til 1955 da det ble delt i Ytre Follo og Indre Follo sorenskriverembeter. Drøbak var i perioden 1851 til 1902 utskilt med eget byfogdembete.

Eksterne lenker
 Follo tingrett hos domstol.no

Kategori:Tidligere tingretter i Norge
Kategori:Tidligere myndigheter i Akershus
Kategori:Enebakks historie
Kategori:Frogns historie
Kategori:Nesoddens historie
Kategori:Nordre Follos historie
Kategori:Vestbys historie
Kategori:Ås’ historie
Kategori:Opphør i 2021